деня на приемане на съответната митническа декларация в рамките на срока на валидност на лицензията и при условие че:
 а)
 при допускане за свободно обращение — продуктите са действително допуснати за свободно обращение;
 б)
 при износ — продуктите са напуснали митническата територия на Съюза в срок от 150 календарни дни от датата на приемане на митническата декларация.
 3. Доказателство за изпълнение на задължението за допускане на продуктите за свободно обращение е надлежно завереният от митническите органи екземпляр на лицензията или извлечението на името на титуляря или правоприемника или техен еквивалент в електронен формат.
 4. Доказателство за изпълнение на задължението за износ е:
 а)
 надлежно завереният от митническите органи екземпляр на лицензията или извлечението на името на титуляря или правоприемника или техен еквивалент в електронен формат и
 б)
 удостоверението за напускане от митническото учреждение на износ на името на износителя или декларатора, посочено в член 334 от Регламент за изпълнение (ЕС) 2015/2447.
 5. Доказателството, посочено в параграф 4, буква б), се представя и проверява, както следва:
 а)
 износителят или деклараторът, посочен в параграф 4, буква б), предава удостоверението за напускане на титуляря и титулярят представя доказателството в електронен формат на издаващия лицензиите орган. Ако удостоверението за напускане е отменено поради корекции от страна на митническото учреждение на напускане, митническото учреждение на износ информира износителя или неговия митнически представител и износителят или неговият митнически представител информират титуляря, който информира за това издаващия лицензиите орган;
 б)
 процедурата по буква а) включва представянето на съответния основен референтен номер (MRN), определен в член 1, параграф 22 от Делегиран регламент (ЕС) 2015/2446, на издаващия лицензиите орган;
 —
 ако повече държави членки участват в процедурата по износ, или
 —
 ако митническото учреждение на износ е в друга държава членка, различна от тази на издаващия лицензиите орган, или
 —
 ако MRN се използва в процедурата по износ, извършвана в държавата членка, където е подадена декларацията за износ;
 в)
 издаващият лицензиите орган проверява получената информация, включително точността на датата на напускане на митническата територия на Съюза, въз основа на управление на риска. Ако MRN и базата данни за MRN (22) не позволяват адекватни проверки, то митническите органи, по искане на издаващия лицензиите орган и въз основа на съответния MRN, потвърждават или коригират датата на напускане.
 Ако митническото учреждение на износ е установено в държава членка, различна от тази на издаващия лицензиите орган, процедурите по член 13, параграф 6, втора алинея се прилагат mutatis mutandis.
 Органите могат да се споразумеят за това процедурите по първа алинея да се изпълняват пряко между съответните органи. Издаващите лицензиите органи могат да уредят опростени процедури за целите на буква а).
 6. Доказателството за допускане на продуктите за свободно обращение трябва да бъде получено от издаващия лицензиите орган в рамките на 60 календарни дни след изтичането на срока на валидност на лицензията.
 Доказателството за износ и напускане на митническата територия на Съюза трябва да бъде получено от издаващия лицензиите орган в рамките на 180 календарни дни след изтичането на срока на валидност на лицензията.
 Ако сроковете по първа и втора алинея не могат да бъдат